b'\n_START_ARTICLE_\nIgralni pogon\n_START_PARAGRAPH_\n\xef\xbb\xbfIgralni pogon (angl. Game engine) je sistem ki olaj\xc5\xa1a izgradnjo ra\xc4\x8dunalni\xc5\xa1kih iger. Pogon skrbi za osnovne funkcije igre, kot so upodabljanje grafike, predvajanje zvoka, podpora fiziki, podpora animacijam, umetna inteligenca, vnos, podpora za krajevno prilagoditev (ve\xc4\x8djezi\xc4\x8dnost)._NEWLINE_Tako razvijalcem ni treba skrbeti za osnovne funkcionalnosti in se lahko posvetijo te\xc5\xbejim ter bolj unikatnim delom svoje igre.\n_START_SECTION_\nNamen\n_START_PARAGRAPH_\nIgralni pogon ni pogoj za razvoj iger. Ob razvoju iger, pa opazimo, da se dolo\xc4\x8dene funkcionalnosti ponavljajo. Opazimo, da bi bilo dobro dolo\xc4\x8dene funkcionalnosti predpripraviti, ker bi jih lahko kasneje, ali v novi igri ponovno uporabili. Igralni pogon slu\xc5\xbei prav temu, da so osnovne funkcionalnosti vnaprej pripravljene in so na voljo za uporabo. Prav tako pa so funkcionalnosti, ki so ve\xc4\x8dkrat uporabljene bile tudi ve\xc4\x8dkrat testirane in s tem so bolj robustne. _NEWLINE_Z vsemi funkcionalnistmi, ki so pripravljene za uporabo, razvijalcem pogoni dovoljujejo izgradnjo iger na vi\xc5\xa1jem nivoju, saj jim ni treba skrbeti za ni\xc5\xbeje funkcionalnosti, kot npr. upodabljanje objektov na zaslonu, ampak lahko takoj za\xc4\x8dnejo z razvojem bolj unikatnih delov iger, kot npr. logika uporabe nekega objekta v igri.\n_START_SECTION_\nFunkcionalnosti sodobnih pogonov\n_START_PARAGRAPH_\nObstaja ogromno igralnih pogonov in vsak pogon ima svoje funkcionalnosti. A vendar se ve\xc4\x8dina funkcionalnosti ponavlja med vsemi pogoni. Glavne funkcionalnosti sodobnih pogonov so: upodabljanje, animiranje, podpora okolju, fizika, zvo\xc4\x8dna podpora, omre\xc5\xbena podpora, podpora posebnim efektom, uporabni\xc5\xa1ki vmesnik, podpora za vhodne naprave.\n_START_SECTION_\nUpodabljanje\n_START_PARAGRAPH_\nNa osnovi se sistemi za upodabljanje lo\xc4\x8dijo na 2D in 3D sisteme. Upodabljanje je proces generiranja slike na zaslonu iz ra\xc4\x8dunalni\xc5\xa1ko ustvarjenih modelov. Modeli so pogosto povezani v scenske strukture. Upodabljevalnik mora skrbeti za prikaz geometrije, teksture, osvetlitve, sen\xc4\x8denja scene.  V osnovi pa poskrbi, da razvijalci iger ne rabijo skrbeti, kako se bodo elementi igre prikazovali na zaslonu. Za pogone, ki podpirajo 3D upodabljanje, je pogosto potrebno modele uvoziti iz programov za 3D modeliranje.\n_START_SECTION_\nAnimiranje\n_START_PARAGRAPH_\nAnimacije v igrah pomeni premikanje elementov v virtualnem svetu, kar daje ob\xc4\x8dutek da svet \xc5\xbeivi. V osnovi gre za cikle vnaprej pripravljenih animacij, ki se ob dolo\xc4\x8denih pogojih predvajajo npr. ob premikanju avtomobila se vrtijo kolesa.\n_START_SECTION_\nOkolje\n_START_PARAGRAPH_\nPogoni skrbijo tudi za emuliranje okolja. K okolju spada kreiranje tal, kar je pogosto dose\xc5\xbeeno s pomo\xc4\x8djo razli\xc4\x8dnih map, preko katerih pogon generira podatke o vi\xc5\xa1inah in teksturah za dolo\xc4\x8den del tal.\n_START_SECTION_\nFizika\n_START_PARAGRAPH_\nFizika v igrah je sistem, ki izra\xc4\x8dunava premikanje predmetov po virtualnem svetu preko fizikalnih zakonov. Obi\xc4\x8dajno pa gre v pogonih zgolj za simulacijo fizike do tak\xc5\xa1ne mere da deluje navidezno realno. V igralnih pogonih pa je pomemben tudi mehanizem trka, ki prera\xc4\x8dunava razdalje med elementi v virtualnem svetu in razvijalcem ponuja programerski prostor, da se odzovejo na dolo\xc4\x8dene trke elementov.\n_START_SECTION_\nZvok\n_START_PARAGRAPH_\nPod sistem za zvok v pogonu ja zbirka funkcij, ki programerjem olajsajo delo z zvo\xc4\x8dnimi datotekami. Podsistem olaj\xc5\xa1a programerju predvajanje zvokov v igrah. Naprednej\xc5\xa1i sistemi ponujajo tudi funkcije, ki povezujejo zvoke z objekti v virtualnem svetu in tako predvajajo zvoke na razli\xc4\x8dnih razdaljah.\n_START_SECTION_\nOmre\xc5\xbeje\n_START_PARAGRAPH_\nIgralni pogoni s podporo za omre\xc5\xbeje omogo\xc4\x8dajo programerjem enostavno prilagoditev njihovih iger za igranje v omre\xc5\xbenih skupnostih. Nekateri pogoni imajo vgrajeno tudi podporo za MMORPG igre.\n_START_SECTION_\nPosebni efekti\n_START_PARAGRAPH_\nPosebni efekti so sestavni del vseh igralnih pogonov. Gre za sistem poimenovan \xe2\x80\x9csistem delcev\xe2\x80\x9d (angl. particle system). To je sistem, ki vsebuje neviden element v virtualnem svetu, iz katerega izhajajo delci in tako kreirajo animacijo oz. poseben efekt. Delci, ki izhajajo iz za\xc4\x8detnega elementa so ve\xc4\x8dinoma sli\xc4\x8dice stopenj animacije, ki se izmenjujejo in tako tvorijo iluzijo efekta.\n_START_SECTION_\nUporabni\xc5\xa1ki vmesnik\n_START_PARAGRAPH_\nUporabni\xc5\xa1ki vmesniki v igrah so vizualni vmesniki, ki skrbijo za osnovno navigacijo po igri (torej meniji), in tudi deli, ki prikazujejo statuse igralcu (npr. \xc5\xa1tevec hitrosti). Ti deli iger se prikazujejo lo\xc4\x8deno od virtualnega sveta in so \xc5\xbee predpripravljeni v modernih pogonih.\n_START_SECTION_\nRazvojni paketi\n_START_PARAGRAPH_\nRazvojni paketi so zbirke programja, s pomo\xc4\x8djo katerih se olaj\xc5\xa1a razvoj iger. Mnogi moderni igralni pogoni ponujajo svoje razvojne pakete, ki pa se razlikujejo v \xc5\xa1tevilu funkcionalnosti. V osnovi pa vsi paketi vsebujejo razvojno okolje za pisanje programske kode in nadzorom nad viri (slikami, zvoki, 3D modeli,...). Pogosto pa ponujajo tudi urejevalnike virtualnih svetov in urejevalnike posebnih efektov.\n_START_SECTION_\nCryEngine 3\n_START_PARAGRAPH_\nIgralni pogon, razvit pri podjetju Crytek, podpira razli\xc4\x8dne platforme: PlayStation 3, Xbox 360, Microsoft Windows in bi naj bil pripravljen za MMO igre. S pomo\xc4\x8djo tega pogona so bile razvite naslednje popularne igre: Crysis, Crysis Warhead, Aion.\n_START_SECTION_\nUnity 3D\n_START_PARAGRAPH_\nIgralni pogon Unity je razvilo podjetje Unity Technologies, podpira pa veliko platform: Microsoft Windows, Mac OS X, brskalnike, Nintendo Wii, iPhone/iPad, Android, Xbox 360, PlayStation 3. Nekatere igre, ki so bile razvite s pomo\xc4\x8djo tega pogona so: Samurai II: Vengence(Android, iOS), Crasher, Unearthed: Trail of Ibn Battuta (iOS, Android, Web, Desktop, PS3, Xbox360, Wii)\n_START_SECTION_\nUnreal Engine 3\n_START_PARAGRAPH_\nPogon, razvit pri podjetju Epic Games, podpira platforme: Adobe Flash, iOS, Android, Mac OS, Xbox 360, PlayStation 3, PlayStation Vita, Microsoft Windows.  Popularne igre razvite s pogonom Unreal engine so: Gears of War 3, Tera online, Batman: Arkham City, Global Agenda.\n_START_SECTION_\njMonkeyEngine3\n_START_PARAGRAPH_\nOdprtokodni igralni pogon, ki ga je razvila spletna skupnost. Pogon je v celoti napisan v programskem jeziku Java. Popularnih iger napisanih s pomo\xc4\x8djo tega pogona ni, obstaja pa dosti projektov, kjer jih razvijajo.'